Kamino Real de Tiera Adentras

Kamino Real de Tiera Adentras ( 'Karališkasis vidinės žemės kelias') arba Sidabro kelias () – nuo XVI a. vidurio iki XIX a. naudotas ~2600 km ilgio kelias, besidriekęs nuo Meksiko, per šiaurinę Meksiką iki dabartinių Jungtinių Amerikos Valstijų pietų (Naujosios Meksikos, Teksaso), Santa Fė miesto. Apie 300 metų šiuo keliu gabentas sidabras iš Gvanachuato, Sakatekaso ir San Luis Potosi kasyklų, be to, per jį iš Europos keliavo gyvsidabris.Camino Real de Tierra Adentro, unesco.org

Kamino Real de Tiera Adentras buvo svarbi Ispanijos imperijos transporto arterija, jungusi jos šiaurines žemes Amerikoje. Šiuo keliu judėjo ne tik prekės, bet ir vyko ispaniškosios bei indėniškosios kultūrų santykiai. Aplink šį kelią augo miestai, bažnyčios, vienuolynai, kasyklos, karinės bazės, ūkiai (asjendos), prekybiniai taškai, statyti tiltai. Pelnas iš sidabro pardavimo lėmė miestų augimą, daugiakultūrių visuomenių formavimąsi.

 Paveldo objektas 
2010 m. Kamino Real de Tiera Adentras įtrauktas į UNESCO pasaulio paveldo sąrašą. Objektą sudaro ~1400 km kelio atkarpa nuo Meksiko iki Valje de Aljendės miesto. Prie kelio yra 5 savarankiški pasaulio paveldo objektai (Meksiko istorinis centras, Keretaro istoriniai paminklai, San Migel de Aljendė su  Atotonilko sanktuariumu, istorinis Sakatekaso miestas, Gvanachuatas su sidabro kasyklomis) bei 55 vietos, priskirtos Kamino Real de Tiera Adentro objektui:
 Tepocotlano Šv. Pranciškaus Ksavero bažnyčia
 Akulko de Espinosa
 Tepechi del Rio de Okampo tiltas ir šventykla
 San Chuan del Rijo istorinis centras
 Lagos de Moreno istorinis centras ir tiltas
 Ochuelos de Chalisko istorinis centras ir tiltas
 Enkarnasjon de Diaso senosios kapinės
 Agvaskaljenteso istorinis centras
 Pabeljon de Hidalgo asjenda
 Pinoso miestas
 Noria de Ancheleso bažnyčia
 Vilja Gonsales Ortegos bažnyčia
 Sombreretės istorinis centras
 Siera de Organoso nacionalinis parkas
 Čalčihuiteso architektūrinis ansamblis
 San Luis Potosi istorinis centras
 Nombre de Dioso bažnyčios
 Durango istorinis centras
 Kuenkamės bažnyčios
 Nasaso architektūrinis ansamblis
 San Pedro de Galjo miestelis
 Mapimi miesto architektūrinis ansamblis
 Indės miestelis
 Vilja Okampo Šv. Mykolo bažnyčia
 Ochuelos kasykla
 Valje de Aljendės miestas
 taip pat eilė tiltų, asjendų, urvų, koplyčių, bažnyčių.

 Susiję pasaulio paveldo objektai 
 , , , , , : Qhapaq Ñan, Andų kelių sistema (2014);
 : Via Appia. Regina Viarum (2024).
 : Panamos kolonijinis kelias per sąsmauką (2025).

 Šaltiniai 

Kategorija:Meksikos kultūra
Kategorija:Meksikos istorija
Kategorija:Prekybiniai keliai